Twitter  Il-Belarussja ġiet skwalifikata mill-Eurovision Song Contest wara li l-lirika tal-kanzunetta tagħha ġiet meqjusa bħala mhux xierqa għall-kompetizzjoni minħabba t-temi politiċi tagħha. L-elezzjoni presidenzjali li seħħet fil-Belarussja f'Awwissu li għadda wasslu għal protesti kbar fil-pajjiż. Alyaksandr Lukashenka, li ilu president tal-Belarussja mill-1994, ġie ddikjarat ir-rebbieħ b'aktar minn 80% tal-vot, imma dan ir-riżultat ġie meqjus bħala fażull mill-avversarji politiċi tiegħu, kif ukoll mill-Unjoni Ewropea. Il-grupp Galasy ZMesta twaqqaf fl-isfond ta' dawn il-protesti, u l-kanzunetti tiegħu ġeneralment jikkritikaw jew iżebilħu l-protesti u l-avversarji ta' Lukashenka. Aktar kmieni dan ix-xahar, ix-xandir tal-istat tal-Belorussja kkonferma li l-grupp se jirrappreżenta lil pajjiż fl-edizzjoni tal-2021 tal-Eurovision Song Contest. Però l-kanzunetta tagħhom, li ġġib l-isem Ya nauchu tebya (Issa ngħallmek jien) qajmet kontroversja, hekk kif il-lirika tagħha dehret li kienet qed turi appoġġ għat-trażżin vjolenti tal-protesti. B'hekk, il-European Broadcasting Union, li torganizza l-Eurovision, tat lil Belorussja l-opportunità biex tippreżenta kanzunetta oħra, u l-pajjiż għamel dan b'diska oħra tal-Galasy ZMesta. Però din ukoll kella lirika li ġiet meqjusa mhux xierqa, u minħabba f'hekk, il-pajjiż ġie skwalifikat mill-kompetizzjoni.